OpenLLM-France/wikimedia huggingface dataset:
# Major Dodson

Major Dodson (Dallas, Texas, 2003ko uztailaren 12a) estatubatuar aktorea da, The Walking Dead eta American Horror Story telesailetan eta Left Behind filmean parte hartzeagatik ezaguna.

## Bizitza

Sei urterekin hasi zuen aktore ibilbidea. Paper txiki asko antzeztu zituen 2013an Revolution telesailean Danny Mathesonen papera lortu baino lehen. Bere paper aipagarrienak American Horror Story telesaileko Corey eta The Walking Dead telesaileko Sam dira.
Aktiboki laguntzen du Smiles for the Homeless ongintzazko erakundean, etxerik gabeko pertsonentzako zainketa paketeak egiten dituena.
Autista da, eta aktore autistek pertsonaia autistak antzeztea defendatzen du.

## Lanak
### Zinema

| Urtea | Izenburua | Pertsonaia | Oharrak |
| 2011 | Alfred Thinks We're Alien | Alfred | Film laburra |
| 2011 | Don't Cry Daddy | Carolynen semea | Film laburra |
| 2012 | Departure | Mutila | Film laburra |
| 2014 | Left Behind | Raymie Steele | |
| 2015 | Dermaphoria | Eric (gaztetan) | |
| 2016 | Proud Souls | Johnny | |
| 2022 | Tyson's Run | Tyson | |

### Telebista

| Urteak | Izenburua | Pertsonaia | Oharrak |
| 2010 | Sons of the Brotherhood | Tyler | Atal batean: "Tea Time with Olivia" |
| 2011 | Mystery Diagnosis | Harry | Atal batean: "Too Young to be Sick" |
| 2013 | Revolution | 8 urteko Danny Matheson | Atal batean: "The Stand" |
| 2014 | American Horror Story | Corey Bachman | 4 ataletan |
| 2015-2016 | The Walking Dead | Sam Anderson | 10 ataletan |

### Bideojokoak

| Urtea | Izenburua | Pertsonaia | Oharrak |
| 2020 | Final Fantasy VII Remake | 14 urteko Cloud Strife | Flashbacketan agertzen da |

## Erreferentziak

* ↑ (Ingelesez) Burks, Robin. «Interview: Major Dodson Discusses 'The Walking Dead' And Cookies» TechTimes 2015-11-13 (Noiz kontsultatua: 2024-01-30).
* ↑ (Ingelesez) Carlson, Adam. «The Walking Dead: Exclusive interview with Major Dodson» Undead Walking 2015-10-30 (Noiz kontsultatua: 2024-01-30).
* ↑ (Ingelesez) Schneider, H. Rose. «'The kind of picture that should be on the big screen': Utica native's film in theaters soon» Observer-Dispatch 2022-03-10 (Noiz kontsultatua: 2024-01-30).

## Kanpo estekak

* Datuak: Q27063138
# Major Dundee

Major Dundee (euskaraz Dundee maiorra) 1965eko Sam Peckinpah estatubatuar zinema zuzendariaren western filma bat da. Charlton Heston, Richard Harris, Jim Hutton eta James Coburn aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
AEBtako Gerra Zibila (1861-1865), Mexiko Berria. Benlin gotorleekuak Sierra Charriba (Michael Pate) apatxe matxinatuaren erasoak jasan ohi ditu, apatxeak behi erasoak amaitu ondoren muga igaro eta Mexikon babes hartu ohi du. Oraingo honetan hiru haur ere bahitu ditu. Dundee maiorrak (Charlton Heston) bere buruzagien aginduei jaramonik egin gabe, gaizkile, beltz eta preso konfederatuak erreklutatu eta apatzeak jarraitu eta haurrak erreskatatzeko taldea osatuko du, baina betebehar horretan Mexikon daudela frantziar gudarosteari ere aurre egin beharko diote.

## Aktoreak

* Charlton Heston: Amos Charles Dundee maiorra
* Richard Harris: Benjamin Tyreen kapitaina
* James Coburn: Samuel Potts
* Michael Anderson Jr.: Tim Ryan
* Jim Hutton: Graham tenientea
* Senta Berger: Teresa Santiago
* Mario Adorf: Gomez sarjentua
* Brock Peters: Aesop
* Warren Oates: O.W. Hadley
* Ben Johnson: Chillum sarjentua
* R.G. Armstrong: erreberendoa
* L.Q. Jones: Arthur Hadley
* Slim Pickens: Wiley
* Michael Pate: Sierra Charriba
* Karl Swenson: Waller kapitaina
* John Davis Chandler: Jimmy
* Dub Taylor: Priam
* Albert Carrier: Jacques Tremaine kapitaina
* José Carlos Ruiz: Riago
* Aurora Clavel: Melinche
* Begonia Palacios: Linda
* Enrique Lucero: Aguilar doktorea
* Francisco Reyguera: Apache zaharra

## Kanpo estekak

* Major Dundee filmaren IMDBko fitxa irakurgai (Ingelesez)
* Datuak: Q1811900
* Multimedia: Major Dundee (film) / Q1811900
# Major Gercino

Major Gercino Brasilgo udalerri bat da, Santa Catarina estatuan kokatua. 3.214 biztanle ditu 306,178 km²ko eremuan.

## Ikus, gainera

* Santa Catarina

## Kanpo estekak

* Datuak: Q1765004
* Multimedia: Major Gercino / Q1765004
# Major Izidoro

Major Izidoro Brasilgo udalerri bat da, Alagoas estatuan kokatua. 17.700 biztanle ditu 448,847 km²ko eremuan.

## Ikus, gainera

* Alagoas

## Kanpo estekak

* Datuak: Q1808271
* Multimedia: Major Isidoro / Q1808271
# Maite Lephaille

Maite Lephaille (Sohüta, Zuberoa, 1957) kazetari ohia da. 30 urtez jardun zuen Xiberoko Botza irratian esatari.

## Bizitza
### Lehen urteak

Sohütako Ameltze kartierrean sortutako laborari alaba da. Hiru ahizpetan gazteena. Egiazko etxeko lanak egin behar izaten zituen lehenik, eta, ondoren, eskolakoak. Gazterik hasi zen ikasten eta lanean; aste goienetan. Laborantza ikasketak burutu zituen.
Etxeko hizkuntza euskara zen. Frantsesa eskolan ikasi zuen, eta ezagutu zuen euskaraz hitz egiteagatik eskolan jartzen zuten zigorra. Ziria batetik bestera pasatu behar izaten baitzuten eta azkenak zigorra jasaten zuen.
Haur denboran, Hegoaldea ez zen existitzen. Geroago, Maulen egin ziren bi Aberri egunetan parte hartu eta orduan sartu zitzaion Euskal Herriko mapa bere baitan

### Lan ibilbidea

21 urte inguru zituenean Laborantza kontabilitatean hasia zen lanean, Donapaleun. Udazkenean baziren kultur asteak, sekulako dinamika bazen. Jende anitz biltzen zen bertan. Antzerkiak, dantzaldiak eta ekitaldi ugari antolatzen ziren. Maite laguntzaile gisa ari zen; Ozazen [Zuberoa] biltzen ziren. Ikastolaren alde ere hainbat lan egindakoa da.
Taldean aritze hori laket zuen izugarri, eta kontulari lana utzi eta irratian aritzera erabaki zuen.
Militantzia zena bizibide bilakatu zion mihi dantzak. 30 urtez irrati-esatari jardun du Botza irratian, harik eta erretreta hartu arte. Administrazio kontseiluan segitzen du parte izaten, laguntzaile gisa.

### Mendizaletasuna

Pirinioetako kaskoak sarri igotzen ditu. Nepalen ere egona da, Everesten lehen kanpalekuan; eta Bolivian, 6.000 metrotik gorakoetara igotzen.

## Erreferentziak

* ↑ Madariaga, Ainize. «Maite Lephaille, Xiberoko Botzako kazetari ohia: “Ofizioan hori dut maite ukan: edozein jenderekin mintzatzea”» Berria 2020-07-05 (Noiz kontsultatua: 2020-07-05).
* ↑ «Urteko bilduma: Osagarri saila, Maite Lephaille.» euskalirratiak.eus (Noiz kontsultatua: 2020-07-05).
* Datuak: Q96972256
# Maite Lopetegi

Maite Lopetegi Campano (Donostia, 1964) gipuzkoar itzultzailea da. Literaturan, italierazko bi liburu ditu euskaratuak. Ogibidez liburuzaina da eta dokumentazioaren kudeaketan aritua. Martuteneko Itzultzaile Eskolan egin zituen itzulpengintzako ikasketak, euskara irakasle ere aritu izan da.

## Itzulpenak

* Italo Svevo: Bidaia sentimental laburra (1998). Ibaizabal, Euba.
* Cesare Pavese: Bizitza lanbide (1997). Ibaizabal, Euba.

## Kanpo estekak

* Maite Lopetegi NorDaNor euskal itzulpengintzaren datu-basean
* Maite Lopetegi Inguma datu-basean
* Datuak: Q59652984
* Multimedia: Maite Lopetegi / Q59652984
# Maite Itoiz

Maite Itoiz Solchaga (Iruñea, Nafarroa Garaia, 1975) abeslari eta multiinstrumentalista da.

## Ibilbidea

Musikari familia batean jaio zen. Aita, Carlos Itoiz, gitarjole profesionala zen, eta ama, Tere Solchaga, abeslaria.
Barañaingo musika kontsebatorioan hasi zen musika ikasten, eta ondoren Iruñeko Pablo Sarasate musika kontserbatorioan jarraitu zituen musika ikasketak.
Sopranoa, konposatzailea eta musika ekoizlea da. Opera eta gitarra klasikoa joz egin zuen ibilbidean sari ugari jaso zituen. Juan Diego Flórez eta Anna Maria Kaufmann- ekin batera abest izan du.
Elfenthal musika taldea osatzen du bere bikotea den John Kelly, The Kelly Family-ko kidearekin batera. Rock-a, zeltiar musika eta antzinako musika nahasten dituzte proiektuan.
2015ean Toti Martinez de Lezea idazlearekin batera "Mujeres Vascas" izeneko ikuskizuna eskaini zuen.

## Diskografia
### Albumak

* 2006: Tales from the Secret Forest (John Kelly eta Maite Itoiz)
* 2009: The Blue Elf’s Dream – The Live Show (Maite Itoiz eta John Kelly)
* 2010: An Ancient Story (Elfenthal)

### Singleak

* 2006: Corazón Herido (John Kelly eta Maite Itoiz)

### Bideoalbumak

* 2007: Tales from the Secret Forest (John Kelly eta Maite Itoiz)
* 2009: The Blue Elf’s Dream – The Live Show (Maite Itoiz eta John Kelly)

## Erreferentziak

* ↑ (Gaztelaniaz) SA, Baigorri Argitaletxea. (2014-07-22). ««Si veo que puedo abordar un estilo de forma elegante, lo hago»» GARA (Noiz kontsultatua: 2020-05-12).
* ↑ «Los Conciertos del Agua de Ejea de los Caballeros ofrecen historia y folclore con John Kelly y Maite Itoiz este sábado» Europa Press Aragón (Noiz kontsultatua: 2024-09-04).
* ↑ «"Mujeres vascas" con Toti Martinez de Lezea & Maite Itoiz — Oñatiko udala» www.xn--oati-gqa.eus (Noiz kontsultatua: 2020-05-12).
* Datuak: Q94161129
# Maite Iturbe

Maite Iturbe Mendialdua (1959, Arrasate, Gipuzkoa), euskal ekonomialari eta telebista-ekoizlea da.
Mondragon Unibertsitatean 2013ko martxoaren 8tik 2016ko azaroaren 16ra Euskal Irrati Telebistako zuzendaria izan zen, Alberto Surio ordezkatuz.

## Erreferentziak

* ↑ Maite Iturbe, Irekia.euskadi.eus (Gaztelaniaz)
* Datuak: Q47087273
# Maite Lakar

Maite Lakar Iraizoz (Elizondo, 1978ko urtarrilaren 30a) nafar irakasle eta hizkuntzalaria da.

## Biografia

Euskal Herriko Unibertsitatean Euskal Filologian lizentziaduna da eta Baztango, Malerrekako eta Bortzirietako ahozko tradizioaren eta beste hainbat azterlan egin ditu. Besteak beste, Euskokultur Fundazioaren eskutik Xaldun Kortin. Jolastu gurekin! (2014) izeneko argitalpenaren egilea izan zen, beste hainbatekin, non herrietako kantu, kontu, jolas, ipuin eta beste biltzen diren. Lana liburua, CDa eta DVDaz osatua da, eta haurrei zein gurasoei zuzendua da.
2016an euskaltzain urgazle izendatu zuten.

## Argitalpenak

* Baztango mintzoa: gramatika eta hiztegia. Pello Salaburu Etxeberria, Maite Lakar Iraizoz (2009).
* Malerreka solasean - Ahozko tradizioaren bilduma. Amaia Apalauza Ollo eta Maite Lakar Iraizoz. Nafarroako Gobernua.
* Bortziriak solasean. Maite Lakar Iraizoz.
* Baztan solasean. Lakar Iraizoz, Maite / Telletxea Koxkolin, Ana. NAfarroako Gobernua.
* Literatur sorkuntza eta oinarrizko hizkuntza trebetasunak: DBHrako material osagarria. Maite Lakar Iraizoz. Nafarroako Gobernua.
* Xaldun Kortin. Jolastu gurekin! Arburua Etxeberría, Patri / Lakar Iraizoz, Maite

## Erreferentziak

* ↑ irudia, Komunikazioa eta. «Lakar Iraizoz, Maite» www.euskaltzaindia.eus (Noiz kontsultatua: 2020-10-28).
* ↑ «Sei euskaltzain urgazle berri izendatu ditu Euskaltzaindiak» Berria 2016-04-30.
* ↑ «Maite Lakar eta Patxi Petrirena Euskaltzain Urgazle izendatu ditu Euskaltzaindiak - Mendialdea» Erran.eus (Noiz kontsultatua: 2020-10-28).
* ↑ «Maite Lakar Iraizoz :: Inguma - Euskal komunitate zientifikoaren datu-basea» www.inguma.eus (Noiz kontsultatua: 2020-10-28).
* ↑ «Malerreka Solasean - Ahozko Tradizioaren Bilduma. Amaia Apalauza Ollo / Maite Lakar Iraizoz. Elkar.eus» www.elkar.eus (Noiz kontsultatua: 2020-10-28).
* ↑ ISBN 978-84-09-10704-9..
* ↑ «Hitzen altxorra jasotzeko sarea» Nafarroako Hitza 2019-06-21 (Noiz kontsultatua: 2020-10-28).
* ↑ Lakar Iraizoz, Maite... Baztan solasean : ahozko tradizioaren bilduma. Nafarroako Gobernua ISBN 84-235-2896-0. PMC 137314298. (Noiz kontsultatua: 2020-10-28).
* ↑ ISBN 8423528766, 9788423528769..
* ↑ «Maite Lakar - IKAS Euskal Pedagogia zerbitzua» www.ikas.eus (Noiz kontsultatua: 2020-10-28).
* ↑ ISBN 978-84-616-6825-0..

## Kanpo estekak

* Maite Lakar. Hurbiletik YouTube
* Datuak: Q27976711
# Maite Lizaso

Maite Lizaso Campos (Zarautz, 1983ko urriaren 25a - ) futbolaria da. Erdilari postuan jokatzen du. Lehendabiziko taldearen kideetako bat izan zen.

## Sariak

* Donostiako Urrezko Danborra (2020)

## Erreferentziak

* ↑ «Cerrada la plantilla del femenino» El Mundo Deportivo 2004.
* ↑ «Maite Lizaso: "Inbidia pixka bat ematen dit oraingo honek guztiak" - Zarautz» Zarauzkohitza.eus (Noiz kontsultatua: 2020-04-10).
* ↑ Arratibel Gascon, Ainara. «Urrezko Danborra Realeko futbol eta hockey taldeentzat» Berria (Noiz kontsultatua: 2020-01-20).
* ↑ «Realaren ereserkia ozen abestu dute Realeko neskek» www.eitb.eus (Noiz kontsultatua: 2020-01-20).

## Kanpo estekak

* Datuak: Q6737101
# Maite Iruretagoiena

María Teresa "Maite" Iruretagoiena Ibarguren (Deba, 1964) euskal politikari eta legelaria da. 2012tik aurrera Herri Arduralaritzaren Euskal Erakundeko zuzendaria da (IVAP-HAEE).
# Maite Lafourcade

Maite Lafourcade (Baiona, 1934) euskal zuzenbidean espezializatu unibertsitate irakasle erretiratua da. Pauen eta, gero, Baionan eman zituen klaseak unibertsitatean. Unibertsitateko tesia Luis XVI.aren erregealdiko Lapurdiko ezkontza kontratuari buruz egin zuen. Erretiratu ondoren, Baionako diziplinarteko fakultateko Centre de recherche d'Etudes Basquesen segitu zuen lanean, berberak sortua.
2006an, Eusko Ikaskuntzaren eta Laboral Kutxaren Eusko Ikaskuntza-Laboral Kutxaren Humanitate, Kultura, Arteak eta Gizarte Zientzien Saria irabazi zuen, eta 2016an Eusko Ikaskuntza - Baiona Hiria Ohorezko Saria.

## Erreferentziak

* 1 2 «Maite Lafourcade» www.euskonews.eus (Noiz kontsultatua: 2021-07-02).

## Kanpo estekak

* Datuak: Q108331649
# Boli Kosta operazioa

Boli Kosta Operazioa, Kingpin Operazioa edo Son Tayko Oldarraldia ere deitua, Ameriketako Estatu Batuetako Armadak eta Aire Indarrak Vietnamgo gerran egindako operazio bat izan zen, Sơn Tâytik gertuko esparru batean zeuden estatubatuar gerra preso batzuk askatzeko helburuarekin, Hanoitik gertu. Operazioa 1970eko azaroaren 21ean egin zen, eta ondo gauzatu zen, baina ez zen presoen askapenarekin amaitu, hilabete batzuk lehenago beste eremu batera eraman baitzituzten.
Erasoaren helburu nagusia lortu ezin izan zen arren, operazioa arrakastatsua izan zen ikuspuntu militarretik (ez inteligentziaren ikuspegitik), izan zen moduagatik, estatubatuarrentzat oso onuragarria izan zen galera kopuruagatik eta Vietnamen zeuden estatubatuar gerrako presoentzat ondorengo zeharkako ondorioengatik. Estatu Batuetako aldean bi zauritu eta bi aireontzi (hegazkin bat eta helikoptero bat) galdu ziren. Ipar Vietnamgo aldean, Ameriketako Estatu Batuetako iturrien arabera, 40 hildako baino gehiago egon ziren, guztiak militarrak, baina lokalen arabera, militarren baja gutxiago eta zibilen heriotza gehiago izan ziren.
Inteligentziak egindako akatsak kritika ugari izan zituen bai Richard Nixonen administrazioko kideen artetik, zein iritzi publikoan. Ondorioz, Estatu Batuetako inteligentzia-komunitatearen berrantolaketa garrantzitsu batera egin zen, urtebete geroago.

## Erreferentziak

* 1 2 Manor, Brig. Gen. Leroy J.. The Son Tay Raid, November 21, 1970. Air Commando Association.
* 1 2 Schemmer, Benjamin F. (1976). The Raid. Harper & Row, p. 153. ISBN 0-553-75625-7
* ↑ Glines. The Son Tay Raid. .

## Kanpo estekak

* Datuak: Q692885
* Multimedia: Operation Ivory Coast / Q692885
# Boli Kostako errugbi selekzioa

Boli Kostako errugbi selekzioa Boli Kosta herrialdea ordezkatzen duen errugbi selekzioa da.

## Kanpo estekak

* Boli Kostako Errugbi Federazioaren webgunea (Ingelesez)
* Datuak: Q1675853
* Multimedia: Ivory Coast national rugby union team / Q1675853
# Boliarov

Boliarov Eslovakiako udalerri bat da, Košice-okolie barrutian kokatuta. 9,41 km²ko azalera du eta 875 biztanle 2017ko datuen arabera.

## Historia

Idatzizko lehen aipamena 1289. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q834249
* Multimedia: Boliarov / Q834249
# Boli

    Artikulu hau lehengaiari buruzkoa da; ehuna gaitzat duena beste hau da: «dentina»
Bolia gai gogorra da, zuri eta opakoa, zenbait ugaztunen hortz eta letaginak eratzen dituena eta eskulangintzan erabilia. Batez ere elefanteen letaginetatik lortzen da, baina beste animalia batzuetatik ere bai: hipopotamoa, mortsa, narbala, kaxalotea eta fakokeroa, esaterako. Batzuetan, mamutaren letaginak ere erabiltzen dira. Egun ez da asko erabiltzen, baina Antzinatetik gai garrantzitsua da tresna eta gauzaki ugari egiteko, hala nola apaindurak, hortz izunak, dominoak, piano giltzak eta billar bolak.
Elefante-boliaren merkataritza auzi handi bihurtu da, herrialde askotan ugaztun handi horren gutxitzea eragin baitu. 1975ean, asiar elefantea galbidean dauden espezieen nazioarteko itunean (Convention on International Trade in Endangered Species) gehitu zen, Lehen Eranskinean, estatu kideen arteko merkataritza eragozten duena. Afrikar elefantea 1990an gehitu zen Lehen Eranskinean. Harrezkero, Afrikako estatu batzuek Bigarren Eranskinera jaistea lortu dute, salgai batzuen merkaturatzea ahalbidetzen duena.
Ugaztunen hortzen egitura kimikoa bera da, espeziea edozein dela ere: hortaz, gizakien hortzek eta boliak egitura bera dute.

## Erreferentziak

* ↑ Appendix One
* ↑ CITES http://www.cites.org/gallery/species/mammal/asianelephant.html
* ↑ "To Save An Elephant" by Allan Thornton & Dave Currey, Doubleday 1991 ISBN 0-385-40111-6
* ↑ Washington Post 2007 http://www.washingtonpost.com/wp-dyn/content/article/2007/02/26/AR2007022600932.html
* ↑ NPR News 2002 http://www.npr.org/templates/story/story.php?storyId=3879214
* ↑ WWF Wildlife Trade - elephant ivory FAQs http://www.worldwildlife.org/what/globalmarkets/wildlifetrade/faqs-elephant.html

## Ikus, gainera

* Dentina
* Boli Kosta
* Kriselefantino

## Kanpo estekak

* Bolia, elefanteak eta tagua artikulua, Zientzia.net gunean
* Datuak: Q82001
* Multimedia: Ivory / Q82001
# Boli Kostako eskualdeak

Boli Kostaren eskualdeak (frantsesez: régions de la Côte d'Ivoire) Afrikako Boli Kostako bigarren mailako azpi-zatiak dira. 31 eskualde daude, eta eskualde bakoitza bi sail edo gehiagotan banatzen da, hirugarren mailako dibisioa Boli Kostan. Bi edo lau eskualde konbinatzen dira barruti autonomoan, lehen mailako azpi-maila osatzeko. Abidjan eta Yamoussoukro auzo autonomoak ez daude eskualdeetan banatuta.

## Eskualdeak

2011tik Boli Kosta estatuan 31 eskualde daude (parentesi artean, sortu zen urtea azaltzen da):
* Agnéby-Tiassa (2011)
* Bafing (2000)
* Bagoué (2011)
* Bélier (2011)
* Béré (2011)
* Bounkani (2011)
* Cavally (2011)
* Folon (2011)
* Gbêkê (2011)
* Gbôklé (2011)
* Gôh (2011)
* Gontougo (2011)
* Grands-Ponts (2011)
* Guémon (2011)
* Hambol (2011)
* Haut-Sassandra (1997)
* Iffou (2011)
* Indénié-Djuablin (2011)
* Kabadougou (2011)
* La Mé (2011)
* Lôh-Djiboua (2011)
* Marahoué (1997)
* Moronou (2012)
* Nawa (2011)
* N'Zi (2011)
* Poro (2011)
* San-Pédro (2011)
* Sud-Comoé (1997)
* Tchologo (2011)
* Tonkpi (2011)
* Worodougou (1997)
    A. Abiyán
    B. Yamoussoukro (2011)

## Antzinako eskualdeak (2011 arte)

Boli Kosta estatua 19 eskualdetan zegoen antolatuta:
* Agnéby
* Bafing
* Bas-Sassandra
* Denguélé
* Dix-Huit Montagnes
* Fromager
* Haut-Sassandra
* Lacs
* Lagunes
* Marahoué
* Moyen-Cavally
* Moyen-Comoé
* N'zi-Comoé
* Savanes
* Sud-Bandama
* Sud-Comoé
* Vallée du Bandama
* Worodougou
* Zanzan

## Kanpo estekak

* Datuak: Q851830
* Multimedia: Regions of Ivory Coast / Q851830
# Boli Kostaren banaketa administratiboa

Boli Kostaren banaketa administratibo 19 eskualdetan egiten da:
| Agneby Bafing Bas-Sassandra Denguele Dix-Huit Montagnes Fromager Haut-Sassandra Lacs Lagunes Marahoue | Moyen-Cavally Moyen-Comoe N'zi-Comoe Savanes Sud-Bandama Sud-Comoe Vallee du Bandama Worodougou Zanzan |
Horretaz gain eskualdean barrutietan banatzen dira, guztira 58.

## Kanpo estekak

* Datuak: Q16516688
# Bertoko

Bertoko Bizkaiko Zeanuri udalerrian ekoizten den garagardoa da. 1999ko maiatzean Bertoko Gar S.L. enpresak sortu zuen.

## Erreferentziak

* ↑ http://www.elpais.com/articulo/pais/vasco/BERTOKO_GAR_SL_/FABRICA_DE_CERVEZAS/espuma/Gorbea/elpepuesppvs/20000131elpvas_16/Tes Gorbeiako aparra. 2000ko urtarrilaren 31a. El País egunkaria.

## Kanpo estekak

* Datuak: Q12255075
# Bertoldo, Bertoldino e Cacasenno (1984ko filma)

Bertoldo, Bertoldino e Cacasenno 1984ko Mario Monicelli italiar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
1000. urte aldera, Alboino erregearen gortean, hiru pertsona arlotek, Bertoldo nekazaria, haren semea Bertoldino eta Fra Cipolla da Frosolone.

## Aktoreak

* Ugo Tognazzi: Bertoldo
* Maurizio Nichetti: Bertoldino
* Alberto Sordi: fra Cipolla
* Lello Arena: Alboino erregea
* Pamela Denise Roberts: Magonia erregina

## Erreferentziak

* ↑ www.sansebastianfestival.com

## Kanpo estekak

* Datuak: Q3638932
# Bertogne

Bertogne, Belgikako hegoaldeko udalerria da, Valoniako Luxenburgo (Valonia) probintzian dagoena. 2011ko erroldaren arabera, 3.176 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q713118
* Multimedia: Bertogne / Q713118
# Bertolínia

Bertolínia Brasilgo udalerri bat da, Piauí estatuan kokatua. 5.562 biztanle ditu 1.225,335 km²ko eremuan.

## Ikus, gainera

* Piauí

## Kanpo estekak

* Datuak: Q769524
* Multimedia: Bertolínia / Q769524
# Berton

"Berton" Mahatserriko (Bilbo) euskarazko hilabetekaria zen. Batana Batu kultur elkarteak argitaratzen zuen 1998tik. Bere azken urteetan ia 2.000 etxetara heltzen zen, Asapala Kultur Elkartearen eskutik. Otxarkoaga, Begoña, Santutxu, Txurdinaga, Uribarri eta inguruetako albisteak argitaratzen zituen paperezko herri-aldizkari honek.
Edizio digiltala 2005tik 2012ra Asapala Kultur Elkartearen webgunearen egituraz baliatuta plazaratu zen. 2012tik 2014ra bitarte Bertonaldizkaria blogak zabaldu zuen aldizkariaren bertsio digitala eta 2014az gero Uriola plataforma bidez argitaratzen hasi zen.
Lur Mallea zuzendari zuela, 2018ko urtarrilaren 17an 215. eta azken alea kaleratu zuen, urtetan kolaboratzaile eta iragarle izandakoen bilduma batekin. Arazo ekonomikoak tarteko paperean argitaratzeari utzi zion, Karmela gunean urtarrilak 20an ospatutako agur jai bat ospatuta. Hala eta guztiz, Interneten mantentzen da Bilboko euskal komunikabideak batzen dituen uriola.eus ekimenaren barruan.
20 urteko uzta horretan bereziki interesgarriak izan ziren Mahatserriko protagonistekin izandako elkarrizketak; Mahatserrian bizi diren ia 100.000 biztanleentzat pertsona garrantzitsuak diren horiek oso gutxitan azaldu baitira gainontzeko komunikabideetan. Historiari buruzko artikuluen bilduma Begoñako historiaren erreferentzia nagusia da gaur egun. Orokorrean aldizkariak Mahatserriko bizitzaren eta aktibitatearen isla jaso izan du urte guzti horietan, Mahatserriko giza komunitatea eratzeko eta eragiteko bidean. Aldizkariko eduki guztiak euskaraz argitaratuak izan direnez, Mahatserria euskalduntzeko tresnarik garrantzitsuenetarikoa izan zen urte haietan.

## Kideak

Berton aldizkariko kazetari-taldeko kideak izan ziren hauek: Urtzi Urrutikoetxea Olabarria (sortzailea), Benito Fiz Diez (sortzailea), Alberto Ugarte Otazua, (sortzailea), Aitziber Laskibar Lizarribar (zuzendaria), Itxaso Perez Pison, Unai Cuevas Arano, Arrate Diez Martinez, Hektor Ortega Laskera (zuzendaria), Iñaki Berastegi Abajo (maketatzailea), Irune Urrizelki Berro, Iratxe Ruiz Fuente, Dabi Piedra Robledo, Ane Zabala Gabikagogeaskoa, Iñigo Azkona Bikandi (argazkilaria), Lur Mallea Otsoa de Txintxetru (zuzendaria), Iker Martinez de Lagos Menike...

## Erreferentziak

* ↑ Berton aldizkariko edukiak sarean Sustatu (2005-10-18)
* ↑ Bertonaldizkaria bloga 2012ko otsailetik 2014ko otsailera bitarte
* ↑ «Begoñako albisteak URIOLA atarian» uriola.eus (Noiz kontsultatua: 2022-12-16).
* ↑ Berton, aldizkaria. (2017). Itzela izan da. uriola.eus (Noiz kontsultatua: 2018-01-19).
* 1 2 Berton, aldizkaria. (2018-01-17). Papereko azken 'Berton' aldizkaria. uriola.eus (Noiz kontsultatua: 2018-01-19).

## Ikus, gainera

* Topagunea

## Kanpo estekak

* Uriola-Berton: Berton aldizkariko aleak 2010etik
* "Bilbo eta herri aldizkariak"
* "Berton" sarean
* Matzorrianori kendute, "Berton"en editorialaren bloga
* Datuak: Q12255076